Subject: ~{LF!pK>?UM<!>J+F7!?~}

From: Xiang Chen <[email-masked]>
Date: Mon, 8 Aug 1994 16:29:52 EDT

[Sorry for this "Chinglish" message.  Just started with Chinese word
processing.  While I am practicing, it might be as well to do
something fun.  Hence this《诗品》 and some 元人曲牌小令
later.

    This post contains the full text of 〔唐〕司空图 《诗品》.
It was based on〔清〕孙联奎《诗品臆说》 as published in
《司空图〈诗品〉解说二种》(孙昌熙 杨廷芝 校点) by
齐鲁书社, 1980.

    Few editing notes:

    1.  Over the years, 《诗品》had several editions with slightly
different wordings here and there.  Where differences had been
recorded by professor 孙昌熙 and 杨廷芝, I have put them
at the end of each chapter as well.

    2.  I could not find few needed characters from my word processor
because

(1) my newly acquired Chinese input ability needs more practice, or
(2) I need to try other Chinese word processors with larger Chinese
character collections, or
(3) the characters were not in GB code.

    Where such problem presents, I would put a □ symbol in place
where the character should be.  Fallowing the missing word symbol,
after the text body, I would try to compose the character using
existing characters in my word processor.  The full Pin-Yin code for
the character in question will be given in the end.

    3.  Using punctuation marks in Chinese text is mostly a modern
invention even though “断句” has been a scholarly art in China
for a long time.  Punctuation mark here were placed according to the
book this installment is based on.

xc

【 诗品 】

    唐○司空图 撰〔公元八三七 ― 九○八年〕

雄浑
大用外腓，真体内充，反虚入浑，积健为雄。
备具1万物，横绝太空，荒荒油云，寥寥长风。
超以象外，得其环中，持之匪强，来之无穷。

1 他本皆作「具备」。

�洛￣����素处以默，妙机其微。饮之太和，独鹤与飞。
犹之惠风，荏苒在衣，阅音修篁，美日载归。
遇之匪深，即之愈稀，脱有形似，握手已违。

纤□
采采流水，蓬蓬远春，窈窕幽谷1，时见美人。
碧桃满树，风日水滨，柳阴路曲，流莺比邻。
乘之愈往，识之愈真。如将不尽，与古为新。

□〔禾农〕nong3。
1 他本皆作「深谷」。

沉著
绿林1野室，落日气清，脱巾独步，时闻鸟声。
鸿雁不来，之子远行，所思不远，若为平生。
海风碧云，夜渚月明。如有佳语，大河前横。

1 他本多作「绿杉」。

高古
畸人乘真，手把芙蓉，泛彼浩劫，□然空纵。
月出东�模�好风相从，太华夜碧，人闻清钟。
虚伫神素，脱然畦封，黄唐在独，落落元宗。

□〔穴↓目〕yao3。

典雅
玉壶买春，赏雨茆屋，坐中佳士，左右修竹。
白云初晴，幽鸟相逐，眠琴绿阴，上有飞瀑。
落花无言，人澹如菊，书之岁华，其曰可读。

洗炼
犹矿出金，如铅出银，超心炼冶，绝爱缁磷。
空潭泻春，古镜照神，体素储洁，乘月反真。
载瞻星辰，载歌幽人，流水今日，明月前身。

劲健
行神如空，行气如虹，巫峡千寻，走云连风。
饮真茹强，蓄素守中，喻彼行健，是谓存雄。
天地与立，神化攸同，期之以实，�柚�以终。

绮丽
神存富贵，始轻黄金，浓尽必枯，淡者屡深。
雾余水畔1，红杏在林，月明华屋，画桥碧阴。
金樽酒满，伴客弹琴，取之自足，良殚美襟。

1 他本多作「露余山青」。

自然
俯拾即是，不取诸邻，与道俱1往，著手成春。
如逢花开，如瞻岁新，真与不夺，强得易贫。
幽人空山，过雨采□，薄言情悟，悠悠天钧。

□〔草字头↓频〕pin2 同苹
1 他本皆作「具道适往」。

含蓄
不著一字，尽得风流。语不涉己1，若不2堪忧。
是有真宰，与之沉浮。如漉满酒，花时反秋。
悠悠空尘，忽忽海沤，浅深聚散，万取一收。

1 他本多作「涉难」。
2 他本多作「已不」。

豪放
观化匪禁，吞吐大荒；由道反气，处得易1狂。
天风浪浪，海风苍苍。真力弥满，万象在旁。
前招三辰，后引凤凰；晓策六鳌，濯足扶桑。

1 他本皆作「以狂」。

精神
欲反不尽，相期与来，明漪绝底，奇花初胎。
青春鹦鹉，杨柳楼1台，碧山人来，清酒满杯。
生气远出，不著死灰，妙造自然，伊谁与裁。

1 他本多作「池」。〔陈注:‘池’似较‘楼’贴意。〕

缜密
是有真迹，如不可知，意象欲出1，造化已奇。
水流花开，清露未��，要路愈远，幽行为迟。
语不欲犯，思不欲痴，犹春于绿，明月雪时。

1 他本多作「欲生」。

疏野
惟性所宅，直取弗羁。控物1自富，与率为期。
�⑹宜上拢�脱帽看诗。但知旦暮，不辨何时。
倘然自适，岂必有为。若其天放，如是得之。

1 他本多作「拾物」。

清奇
涓涓群松，下有漪流。晴雪满竹1，隔溪鱼舟。
可人如玉，步□寻幽，载瞻2载止，空碧悠悠。
神出古异，淡不可收。如月之曙，如气之秋。

□〔尸↓〔双人旁〔世↓木〕〕xie4 通指鞋。
1 他本多作「满汀」。
2 他本多作「载行」。

委曲
登彼太行，翠绕羊肠。杳霭深玉，悠悠花香。
力之于时，声之于羌。似往已�唬�如幽匪藏。
水理漩□，鹏风翱翔。道不自器，与之圜方。

□〔三点水旁→伏〕fu2。

实境
取语甚直，计思匪深。忽逢幽人，如见道心。
清涧之曲，碧松之阴，一客荷樵，一客听琴。
情性所至，妙不自寻，遇之自天，冷然希音。

悲慨
大风卷水，林木为摧。适苦欲死1，招憩不来。
百岁如流，富贵冷灰。大道日丧2，若为雄才。
壮士拂剑，浩然弥哀。萧萧落叶，漏雨苍苔。

1 他本多作「意苦若死」。
2 他本多作「日往」。

形容
绝伫灵素，少�磺逭妗Ｈ缑偎�影，如写阳春。
风云变态，花草精神；海之波澜，山之嶙峋；
俱似大道，妙契同尘。离形得似，庶几斯人。

超诣
匪神之灵，匪机之微，如将白云，清风与归。
远引若至，临之已非。少有道契，终与俗违。
乱山乔木，碧苔芳晖。诵之思之，其声愈稀。

飘逸
落落欲往，矫矫不群，缑山之鹤，华顶之云。
高人惠中1，令色□□。御风蓬叶，泛彼无根。
如不可执，如将有闻。识者期之2，欲得3愈分。

□□〔丝旁→因〕〔丝旁→〔曰↓皿〕〕yin1 yun1 同氤氲。
1 他本多作「画中」。
2 他本多作「已领」。
3 他本多作「期之」。

旷达
生者百岁，相去几何，欢乐苦短，忧愁实多。
何如尊酒，日往烟萝，花复茆檐，疏雨相过。
倒酒即尽，杖黎行歌1，孰不有古，南山峨峨。

1 一本作「行过」。

流动
若纳水□，如转丸珠，夫其可道，假体如愚1。
荒荒坤轴，悠悠天枢。载要其端，载闻2其符。
超超明神，反反冥无。来往千载，是之谓乎!

□〔车官〕guan3。
1 他本多作「遗愚」。
2 他本多作「载同」。

司空图【诗品】终